《弃妇》
唐代·曹邺

嫁来未曾出，此去长别离。父母亦有家，羞言何以归。

此日年且少，事姑常有仪。见多自成丑，不待颜色衰。

何人不识宠，所嗟无自非。将欲告此意，四邻已相疑。

作者简介：曹邺（约816～875），字业之， 一作邺之，桂州（今广西桂林阳朔）人。晚唐诗人。 与刘驾、聂夷中、于濆、邵谒、苏拯齐名，而以曹邺才颖最佳。曹邺曾担任吏部郎中（唐）、洋州刺史（唐）、祠部郎中（唐）等职务。